FUNGCHUIPO CEDUN MYIT SHIKO UNG RA ZA lANG DVO ALO
yvumsing wap danglusik zanwui le 4—5qap zhe zhang, shiko myving yam zhe be, Luxi myuq Mungga myuqwa Fungchuipo ma shiko yo, shomu shiko zuibya lvang bum mu, wabyu shiko pyo nyi ra. Asu, kizan shiko ho su Wang Ruisin shiko ung toq qo ma myit myo ra.
Dai jvo jo wu zhang, shiko xi gi anvik yvang yvumsing myvi eq shiko myi sik wui ho gvo e, shiko shicham ne, shicham seng ne zo su dut mu nene shiko ga mying dut be, shiman gi zhvin chui mu ngvam ra, hau mu wuizo bang zhaq ngui agvo, anvik yvangmoq yvum bang shiko mai wo yu ngun gi 7mun koi myit zhe ra. Kizan, nganvung mau ma shozan akui wu e cunghui lalvau mirop lo hui mu, shiyo ma zhaq zang shizvang be, yvangnvum gi wuihong shoq,wuitong lvang lang, ngun toq mu byu ho mai shiyo ma izhvam gvat nvang, shiyo ri logo gon lazhang, shiko anvik le toq ma shau wo yu gvolvang, kizan 10dun myit wo yu ra dut ashi. Wang Ruisin dai gi, akung jvo gi zan howa ho eq chaku yam mu, zhvangyam ma shi bipyo nvang ra byu zha ho wui ra, myang ho ngvut gvolvang eq lanyi 3—4yuq za, shiko ung toq e 1000gvung lvang abo, dum ngvutzhang kizan ngun tuq hang lvum myo, apau a-nvik le myvo azhe, nyiwui mying mu myigung ma yoqjo bum shiko ri myang zhang singno dik be. Wang Ruisin eq yvang yvumsing myi gi rung mu mai jo e su nvik ngvut le, yvangmoq la yvum bang igvun gi shiko wo ung ge ra ri za lalum dvo le, akui shiko awo ung toq, o ri shiko wo ung toq ra nyan bi toq geq ngvu myit nyi le ga, dum myit dvo le gi shi sup ung bang shi ung ra qo chom ho mu, chom gam zo shang ngvu ri myit dvo le ga.
kac_Latn quy_Latn kac_Latn